CELEX: 32022R0681
Language: ro
Date: 2022-04-28 00:00:00
Title: Regulamentul (UE) 2022/681 al Consiliului din 28 aprilie 2022 de modificare a Regulamentului (UE) 2022/109 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia

29.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 126/2
               
            
         REGULAMENTUL (UE) 2022/681 AL CONSILIULUI
         din 28 aprilie 2022
         de modificare a Regulamentului (UE) 2022/109 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Prin Regulamentul (UE) 2022/109 al Consiliului (1) au fost stabilite, pentru anul 2022, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia.
                  
               
                     (2)
                  
                  
                     Prin Regulamentul (UE) 2022/109 a fost stabilită, pentru primul trimestru al anului 2022, o cotă provizorie a Uniunii de 4 500 de tone, pentru navele din Uniune care pescuiesc cod (Gadus morhua) în apele Spitzbergen (Svalbard) și în apele internaționale ale Consiliul Internațional pentru Explorarea Apelor Maritime (ICES) din subzona ICES 1 și diviziunea ICES 2b. Prin Regulamentul (UE) 2022/515 al Consiliului (2) a fost prelungită perioada de aplicare a acestei cote a Uniunii până la 30 aprilie 2022.
                  
               
                     (3)
                  
                  
                     Deoarece s-au încheiat discuțiile oficiale cu Norvegia în ceea ce privește o înțelegere cu caracter politic referitoare la pescuit în subzonele ICES 1 și 2, Consiliul ar trebui să stabilească în conformitate cu aceasta, pentru 2022, o cotă a Uniunii pentru cod în apele Svalbard și în apele internaționale din subzona ICES 1 și din diviziunea ICES 2b, care să înlocuiască cota provizorie a Uniunii care expiră la sfârșitul lunii aprilie a anului 2022.
                  
               
                     (4)
                  
                  
                     Toate cotele ar trebui să fie alocate statelor membre în conformitate cu Decizia 87/277/CEE a Consiliului (3) și cu partea Poloniei din cota Uniunii și sub rezerva adaptărilor necesare ca urmare a retragerii Regatului Unit din Uniune.
                  
               
                     (5)
                  
                  
                     Prin urmare, Anexa IB la Regulamentul (UE) 2022/109 ar trebui să fie modificată în consecință.
                  
               
                     (6)
                  
                  
                     Limitele de captură prevăzute în Regulamentul (UE) 2022/109 se aplică de la 1 ianuarie 2022. Dispozițiile introduse prin prezentul regulament în ceea ce privește limitele de captură ar trebui să se aplice, prin urmare, de la aceeași dată. O astfel de aplicare retroactivă nu afectează principiul securității juridice și al protecției încrederii legitime, întrucât posibilitățile de pescuit în cauză au crescut. Din motive de urgență, prezentul regulament ar trebui să intre în vigoare la data publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) 2022/109
            În anexa IB la Regulamentul (UE) 2022/109, al patrulea tabel se înlocuiește cu tabelul următor:
            
               
                           „Specia:
                        
                        
                           Cod
                           
                              Gadus morhua
                           
                        
                        
                           Zona:
                        
                        
                           1 și 2b
                           (COD/1/2B.)
                        
                     
                           Germania
                        
                        
                           4 028 
                        
                        
                           
                              
                                 (1) (2)
                              
                           
                        
                        
                           TAC analitică
                           Articolul 3 din Regulamentul (CE) nr. 847/96 nu se aplică
                           Articolul 4 din Regulamentul (CE) nr. 847/96 nu se aplică
                        
                     
                           Spania
                        
                        
                           9 688 
                        
                        
                           
                              
                                 (1) (2)
                              
                           
                        
                     
                           Franța
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Polonia
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Portugalia
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Alte state membre
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           Uniunea
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           TAC
                        
                        
                           Nu se aplică
                        
                        
                            
                        
                     
                           
                              
                                 (1)
                              
                           
                        
                        
                           Alocarea părții din stocul de cod disponibil pentru Uniune în zona Spitzbergen și a Insulei Urșilor și a capturilor accidentale asociate de eglefin nu aduce atingere drepturilor și obligațiilor care decurg din Tratatul de la Paris din 1920.
                        
                     
                           
                              
                                 (2)
                              
                           
                        
                        
                           Capturile accidentale de eglefin pot reprezenta până la 14 % pentru fiecare lansare. Cantitățile de capturi accidentale de eglefin sunt în plus față de cota de cod.
                        
                     
                           
                              
                                 (3)
                              
                           
                        
                        
                           Cu excepția Germaniei, Spaniei, Franței, Poloniei și Portugaliei. Capturile care urmează să fie deduse din această cotă comună se raportează separat (COD/1/2B_AMS).”
                        
                     
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Acesta se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Regulamentul (UE) 2022/109 al Consiliului din 27 ianuarie 2022 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 21, 31.1.2022, p. 1).
         
            (2)  Regulamentul (UE) 2022/515 al Consiliului din 31 martie 2022 de modificare a Regulamentului (UE) 2022/109 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 104, 1.4.2022, p. 1).
         
            (3)  Decizia 87/277/CEE a Consiliului din 18 mai 1987 privind repartizarea posibilităților de captură a codului în regiunea Spitzberg și a Insulei Urșilor și în diviziunea 3M, definită de convenția NAFO (JO L 135, 23.5.1987, p. 29).